வீர மகேந்திர மல்லர்

மகேந்திர மல்லர் என்றும் அழைக்கப்படும் வீர மகேந்திர மல்லர் (Vira Mahindra Malla) மல்லர் வம்சத்தைச் சேர்ந்த மன்னர். வீர நரசிம்ம மல்லருக்குப் பிறகு 1709 முதல் 1715 வரை இலலித்பூரை ஆட்சி செய்தார்.

 வாழ்க்கை 
வீர மகேந்திர மல்லர் யோக நரேந்திர மல்லரின் மறுமனையாட்டிக்கு பிறந்த மகன் ஆவார். இவரின் தாயார் ராஜேஸ்வரிதேவி, இவர் பிறப்பதற்கு முன்பே இந்திர மல்லர் (யோக நரேந்திர மல்லரின் சகோதரி மணிமதியின் மகன் மற்றும் சிறீநிவாச மல்லனின் பேரன்) தலைமையிலான பிரிவினரால் தனஹுனுக்கு விரட்டப்பட்டார். இதனால் இவர் தனஹுனில் பிறந்தார். இவர் தனது குழந்தைப் பருவத்தை அங்கேயே கழித்தார். பிறகு தனது தாயுடன் இலலித்பூருக்குத் திரும்பினார்.

1709 இல் இந்திர மல்லனின் மரணத்திற்குப் பிறகு, ராஜேஸ்வரிதேவிக்கும் யோகானரேந்திர மல்லனின்மகள் யோகமதிக்கும் இடையே அதிகாரத்திற்காக அரசியல் போராட்டம் நடைபெற்றது. வீர நரசிம்ம மல்லன் முதலில் யோகமதியால் ஆட்சியாளராக நியமிக்கப்பட்டார். ஆனால் அவருக்குப் பிறகு அதே ஆண்டில் வீர மகேந்திரன் ஆட்சிக்கு வந்தார். அப்போது பிருத்விபதி ஷாயால் ஆளப்பட்ட கோர்க்கா நாடும், வீர மகேந்திர மல்லனை இலலித்பூரின் மன்னராக நியமிப்பதற்கு ஆதரவளித்தது.

இவர் 1715 இல் பெரியம்மை நோயால் இறந்தார். அதன்பிறகு சிறீநிவாச மல்லரின் வழித்தோன்றலான இரித்தி நரசிம்ம மல்லன்பதவியேற்றார்.

 மேற்கோள்கள் 

பகுப்பு:1715 இறப்புகள்
பகுப்பு:நேபாள மன்னர்கள்